બદરૃ આટલો બધો બુદ્ધિશાળી હતો અને દામોદર બદરૃ કરતાં પણ આગળ હતો. માર્ચ મહિનો હોશિયાર વિદ્યાર્થીઓ માટે ઠંડી હવા લઈને આવે છે અને ઠોઠ નિશાળિયાઓ માટે અંગ દઝાડતી લૂ લઈને આવે છે. જેમ પરીક્ષાના દિવસો નજીક આવતા ગયા એમ સદરૃ રાજી થતો ગયો અને બદરૃ-દામોદર બંને દુઃખી થતા ગયા. અંતે પરીક્ષા પૂરી થઈ અને વૅકેશન શરૃ થયું. વિદ્યાર્થીઓને પરીક્ષા પૂરી થાય એટલે સ્વર્ગના આનંદની અનુભૂતિ થાય છે. કોઈ વિદ્વાને કહ્યું કે, સુખનો સમય ઝડપથી પસાર થઈ જાય છે અને દુઃખના દિવસો જતા વાર લાગે છે. ઠોઠ નિશાળિયા માટે વૅકેશનમાં બે મહિના પણ ઝડપથી જતા રહે છે અને પરીક્ષા સમયે બે દિવસ પણ બે વરસ જેવા લાગે છે.